JAS เตรียมทำตามกฎของ กสทช. หลังชนะประมูลคลื่น 900 MHz
JAS เตรียมดำเนินการตามเงื่อนไขการดำเนินการก่อนรับใบอนุญาตของ กสทช. ซึ่งมีกำหนดเวลาภายใน 90 วัน นับแต่วันที่ได้รับหนังสือแจ้งเป็นผู้ชนะการประมูล อนึ่ง JASMBB (บ.ย่อย)เป็นผู้ชนะการประมูลคลื่นความถี่จำนวน 1 ชุดในแถบย่านความถี่ 895-905 MHz คู่กับ 940-950 MHz ด้วยราคาประมูลรวมทั้งสิ้น 75,654 ลบ.
21 ธ.ค. 2558

บริษัทจัสมิน อินเตอร์เนชั่นแนล จำกัด (มหาชน) หรือ JAS ระบุว่า ตามที่ บริษัท แจส โมบาย บรอดแบนด์ จำกัด (“JASMBB”) ซึ่งเป็นบริษัทย่อยของบริษัทได้เข้าร่วมประมูลใบอนุญาตให้ใช้คลื่นความถี่สำหรับกิจการโทรคมนาคม ย่าน 900 MHz ในวันที่ 15-18 ธันวาคม 2558 นั้น
โดยบริษัท JASMBB เป็นผู้ชนะการประมูลคลื่นความถี่จำนวน 1 ชุดในแถบย่านความถี่ 895-905 MHz คู่กับ 940-950 MHz ด้วยราคาประมูลรวมทั้งสิ้น 75,654 ล้านบาท(ไม่รวมภาษีมูลค่าเพิ่ม)
ทั้งนี้ JASMBB มีหน้าที่ต้องดำเนินการตามเงื่อนไขการดำเนินการก่อนรับใบอนุญาตของ กสทช. ซึ่งมีกำหนดเวลาภายใน 90 วัน นับแต่วันที่ได้รับหนังสือแจ้งเป็นผู้ชนะการประมูล